Αν δεν μπορείτε να δείτε το περιεχόμενο αυτού του email πατήστε ΕΔΩ.

Οι εκδόσεις ΜΕΤΑΙΧΜΙΟ στο 53ο Φεστιβάλ Βιβλίου στο Πεδίον του Άρεως Σας περιμένουμε στο περίπτερό μας από τις 5 έως τις 21 Σεπτεμβρίου 2025 και στις εκδηλώσεις μας. Ελάτε να γνωριστούμε! Στις 5 Σεπτεμβρίου 2025 ανοίγει τις πύλες του το 53ο Φεστιβάλ Βιβλίου στο Πεδίον του Άρεως και μέχρι τις 21 του μήνα καλεί τους βιβλιόφιλους κάθε ηλικίας σε μια διοργάνωση με πλούσιες εκδηλώσεις και πολλά πολλά βιβλία. Οι επισκέπτες θα έχουν την ευκαιρία να περιηγηθούν στα περίπτερα εκατοντάδων εκδοτικών οίκων, να ανακαλύψουν χιλιάδες τίτλους για όλες τις ηλικίες και όλα τα ενδιαφέροντα, αλλά και να παρακολουθήσουν πολιτιστικές εκδηλώσεις, συναυλίες, θεατρικές παραστάσεις και εκπαιδευτικά δρώμενα. Οι εκδόσεις ΜΕΤΑΙΧΜΙΟ συμμετέχουν και φέτος στο φεστιβάλ και σας περιμένουν στο περίπτερο 220-223 για να ξεφυλλίσετε τα βιβλία μας (λογοτεχνικά, παιδικά, εκπαιδευτικά, δοκίμια και πολλά άλλα), να παρακολουθήσετε τις εκδηλώσεις μας, να γνωριστούμε από κοντά, αλλά και να σας προμηθεύσουμε με πλούσιο ενημερωτικό υλικό. Γνωρίστε από κοντά τους συγγραφείς και δημιουργούς μας. Την Κυριακή 7 Σεπτεμβρίου, από τις 8 το βράδυ, προσκαλούμε τους/τις εκπαιδευτικούς στο περίπτερό μας (αρ. 220-223) για να γνωρίσουν από κοντά τον δάσκαλο της καρδιάς μας Μάριο Μάζαρη (@Schoolmarius) και την έμπειρη εκπαιδευτικό Χριστίνα Μπέσιου (@thrania_official), οι οποίοι θα υπογράψουν αντίτυπα του νέου πρωτότυπου βιβλίου τους Μπες σε τάξη: Ένα ημερολόγιο-οδηγός για κάθε εκπαιδευτικό. ​
Την Κυριακή 14 Σεπτεμβρίου, από τις 8 το βράδυ, ο Δημήτρης Σίμος, ένας από τους σημαντικότερους εκπροσώπους του σύγχρονου ελληνικού αστυνομικού μυθιστορήματος, θα βρίσκεται στο περίπτερό μας (αρ. 220-223) για να υπογράψει αντίτυπα του νέου βιβλίου του Κανονικά παιδιά, που αποτελεί το πέμπτο μέρος της επιτυχημένης σειράς «Σκοτεινά νερά», με πρωταγωνιστή τον αστυνόμο Καπετάνο.
Το Σάββατο 20 Σεπτεμβρίου, από τις 8 το βράδυ, η πολύ δημοφιλής content creator Μικρή Ολλανδέζα ή, αλλιώς, Δανάη Γεωργαντά δίνει ραντεβού με μικρούς και μεγάλους στο περίπτερό μας (αρ. 220-223), για να γνωριστούν από κοντά, να μιλήσουν για το coloring book Brotherakia, που σχεδίασε με κέφι και μεράκι και έγινε ανάρπαστο, και να υπογράψει αντίτυπα.
Μη χάσετε την ευκαιρία να γίνετε μέλη των εκδόσεων ΜΕΤΑΙΧΜΙΟ και να μπείτε στην κλήρωση για 5 δωροεπιταγές των 30 € (ονομαστική αξία) για αγορές βιβλίων από τον ΠΟΛΥΧΩΡΟ ΜΕΤΑΙΧΜΙΟ (Ιπποκράτους 118, Αθήνα). Σκανάρετε τον κωδικό που θα βρείτε στον πάγκο του περιπτέρου μας αλλά και στα καρτελάκια στις σακούλες των αγορών σας και διεκδικήστε μία από τις δωροεπιταγές. Ώρες λειτουργίας του φεστιβάλ Δευτέρα-Πέμπτη: 18:00-22:30 Παρασκευή & Σάββατο: 18:00-23:00 Κυριακή: 10:30-15:00 & 18:00-22:30 Σας περιμένουμε όλους στο 53ο Φεστιβάλ Βιβλίου στο Πεδίον του Άρεως, στη μεγαλύτερη γιορτή του βιβλίου, καθημερινά, από τις 5 έως τις 21 Σεπτεμβρίου, με ελεύθερη είσοδο. Η καρδιά του πολιτισμού χτυπάει στο Πεδίον του Άρεως!

Εάν επιθυμείτε να διαγραφείτε από τις λίστες παραληπτών πατήστε .